निरीक्षण : नियमों की अवहेलना पर 3 स्कूल बस इंपाउंड
पंजाबएवंहरियाणा उच्च न्यायालय के दिशा निर्देशानुसार हरियाणा राज्य बाल संरक्षण आयोग द्वारा सुरक्षित स्कूल वाहन पॉलिसी के तहत हरियाणा राज्य बाल संरक्षण अधिकार आयोग (एचएससीपीसीआर) की सदस्य रमनदीप कौर ने स्कूली बसों का औचक निरीक्षण किया। निरीक्षण के दौरान कई स्कूलों के बसों में चालकों के पास लाइसेंस नहीं पाए गए तो कई स्कूल बसों में स्पीड गवर्नर खराब पाए गए। जांच के दौरान नियम पूरे करने पर आरटीए कार्यालय के एमवीआई सुरेंद्र मोर यातायात पुलिस के एसआई दुर्गा दास ने गीता एसडी स्कूल सीवन मदर प्राईड स्कूल चीका सहित तीन स्कूलों की बसों को इंपाउंड कर दिया। इसी प्रकार से 12 स्कूलों द्वारा बसों के नियमों की उल्लंघना करने पर उनके चालान किए गए। इनमें से सात बस चालकों के पास लाइसेंस नहीं थे तो पांच स्कूल बसों के स्पीड गवर्नर चालू हालत में नहीं पाए गए। आयोग की सदस्य रमनदीप कौर ने कहा कि हरियाणा सरकार द्वारा बच्चों को स्कूलों तक सुरक्षित लाने ले जाने के लिए नियमावली बनाई गई है इसकी उल्लंघना करने वालों के विरुद्ध कानूनी प्रावधान भी किया गया है। इसके बावजूद कुछ स्कूल संचालक वाहनों के दस्तावेजों पर ध्यान नहीं देते हैं। ये स्कूल संचालक स्पीड गवर्नर तथा प्रथम चिकित्सा बॉक्स जैसी व्यवस्था को भी नजर अंदाज करते हैं जिसका खामयाजा समय-समय पर मासूम स्कूली बच्चों को भुगतना पड़ता है। उन्होंने कहा कि हरियाणा के मुख्यमंत्री स्कूली बच्चों की सुरक्षा स्वास्थ्य को लेकर पूरी तरह से गंभीर हैं। इस अवसर पर नायब तहसीलदार दिलावर सिंह, खंड शिक्षा अधिकारी प्रेम सिंह पुनिया, प्रोटेक्शन अधिकारी विजय कुमार, प्रिंसिपल गोपी चंद सोनू शर्मा भी मौजूद रहे।
गुहला चीका| स्कूलबस की जांच करते आयोग की सदस्य रमनदीप कौर अन्य।
hin_Deva hin_Deva bho_Deva